OzLabs/hebrew-wiki-articles huggingface dataset:
מאקטאק

אכילת מאקטאק
[[אינואיטים אוכלים יחד מאקטאק, 2002]]
מאקטאק או מוקטוק (Muktuk - מוכּטוךּ) הוא מאכל אינואיטי מסורתי העשוי מעור קפוא של לווייתנאים.

המאכל עשוי לרוב מעור לווייתן קשות ראש או לבנתן לבן (בלוגה) אף שלעיתים נעשה שימוש בעור חדשן (נארוואל). העור אינו מבושל ונאכל כשהוא נא אך קפוא, ולעיתים העור נאכל ברוטב סויה. לפי גרסה אחרת, העור מטוגן בבלילה.

מאכל זה משמש מקור לוויטמין C עבור האינואיטים.

==קישורים חיצוניים==

* [http://news.travel.aol.com/2010/09/09/10-weirdest-foods-in-the-world עשרת המזונות המוזרים בעולם] באתר AOL
* 

==הערות שוליים==
 

קטגוריה:המטבח האינואיטי
קטגוריה:המטבח הגרינלנדי
קטגוריה:בשר נא
טלוויזיה במיטבה

טלוויזיה במיטבה הייתה תוכנית בידור קומית סאטירית ישראלית בהנחיית דודו ארז ובהשתתפות שחר חסון ואבי אטינגר, אשר שודרה בקשת בערוץ 2. התוכנית סיכמה את שבוע השידורים בטלוויזיה, באמצעות הקרנת קטעים משעשעים מהערוצים השונים, מערכונים מתוסרטים בהשתתפות כוכבי טלוויזיה מהעבר וההווה, קטעי אנימציה מקוריים, פרודיות על פרסומות וקדימונים, ואירוח כוכבי טלוויזיה הרלוונטיים לשבוע השידורים.

התוכנית עלתה לשידור ב-7 בינואר 2011 ושודרה במשך 14 שבועות, כאשר ב-29 באפריל 2011 שודרה התוכנית האחרונה.

ישנם בתוכנית אזכורים רבים לתוכנית זמן מיסטיקה שמשודרת בערוץ 10, כשבתוכנית הסיום שתי ההפקות אף שיתפו פעולה יחדיו, במערכון שצולם באולפן הטלוויזיה המקורי של התוכנית.

==מקורות==
התוכנית הייתה תולדה של התוכנית "לילה בכיף" ששודרה בערוץ ביפ, בכיכובם של דודו ארז, שחר חסון ואבי אטינגר, שהיוותה המשך ישיר לתוכנית "מהדורה מוגבלת", ששודרה אף היא בערוץ ביפ.

==ספין אוף==
תולדה ישירה של התוכנית הייתה מיני-הסדרה הקומית "זהירות טלוויזיה" ששודרה בקשת בנובמבר 2011 והתרחשה כביכול מאחורי הקלעים של הפקת התוכנית טלוויזיה במיטבה.

==ראו גם==
* לילה בכיף
* מה נסגר?

==קישורים חיצוניים==

* [http://www.mako.co.il/mako-vod-keshet/best-tv-s1 אתר התוכנית]
* חגית גינצבורג, [http://www.haaretz.co.il/CM.television_articles_item,790,209,59265,.aspx טלוויזיה במיטבה התוכנית הכי מצחיקה על המסך], עכבר העיר 12.3.2011
* איילה פנייבסקי, [http://www.haaretz.co.il/CM.television_articles_item,797,209,61357,.aspx טלוויזיה בתוך טלוויזיה], עכבר העיר 16.6.2011

קטגוריה:תוכניות טלוויזיה ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
אקוטאק

אקוטאק (באינוקטיטוט: Akutaq - ᐊᑯᑕᖅ) או גלידה אלסקית, הוא מאכל אינואיטי המקובל באלסקה. מאכל זה מכיל שומן בעלי חיים (לרוב - שומן אייל הצפון), המעורבב עם ענבות (פירות, לרוב: חמוציות, אמפטרומיות (Empetrum nigrum), אוכמניות ופטל אדום מערבי (Rubus spectabilis). לעיתים המאכל כולל גם בשר דגים (לרוב - דג סלמון) וסוכר. המאכל קפוא ודומה לגלידה.

==קישורים חיצוניים==

* [http://www.ankn.uaf.edu/npe/culturalatlases/virtualmuseum/writings/native%20food/098d22f2-9971-4588-9a87-680b4fe88955.html מתכון לאקוטאק]

קטגוריה:המטבח האינואיטי
ג'ורג' רולינסון

ג'ורג' רולינסון (באנגלית: George Rawlinson; 23 בנובמבר 1812 – 7 באוקטובר 1902) היה חוקר, היסטוריון ותאולוג אנגלי במאה ה-19.

== חייו ==
רולינסון נולד באוקספורדשייר, והיה אחיו הצעיר של הנרי רולינסון.
לאחר שקיבל את התואר שלו באוניברסיטת אוקספורד (מטריניטי קולג') בשנת 1838, הוא קיבל מענק מחקר באקסטר קולג', אוקספורד, בשנת 1840. בין 1842 ל-1846 היה שם עמית ומרצה. הוא קיבל את התואר פרופסור בשנת 1841. בשנת 1859 היה מרצה לתאולוגיה נוצרית, והיה ראש הקתדרה להיסטוריה עתיקה על שם קמדן בין השנים 1861–1889.

בשנת 1872 הוא התמנה לקאנון של קנטרברי, וב-1888 היה לרקטור של כל הקדושים (Rector of All Hallows). בשנת 1873 הוא מונה למשגיח כינוס מנהיגי הכנסייה של קנטרברי.

בשנת 1846 נישא ללואיזה צ'רמסייד.

== פרסומיו המרכזיים ==
*תרגום של ההיסטוריות של הרודוטוס (בשיתוף עם אחיו הנרי רולינסון ועם ג'ון גארדנר וילקינסון), 1858-60;
*חמש מונרכיות הגדולות של המזרח העתיק, 1862-67;
*מדריך להיסטוריה עתיקה, 1869;
*איורים היסטוריים של הברית הישנה, 1871;
*מוצא האומות, 1877;
*ההיסטוריה של מצרים העתיקה, 1881;
*מצרים ובבל, 1885;
*ההיסטוריה של פניקיה, 1889;
*פרתיה, 1893;

רולינסון חיבר את המאמר "הרודוטוס" במהדורה ה-9 של אנציקלופדיה בריטניקה.

==קישורים חיצוניים==

* 

קטגוריה:היסטוריונים אנגלים
קטגוריה:תאולוגים אנגלים
קטגוריה:בריטים שנולדו ב-1812
קטגוריה:בריטים שנפטרו ב-1902
סונולוגיה

סונולוגיה הוא מונח המתאר מחקר ולימוד קול וצליל במגוון רחב של היבטים. מונח זה הוא ניאולוגיזם שאינו נמצא בשימוש נפוץ.

ברפואה, המונח משמש בתחום הרדיולוגיה לתיאור השימוש בבדיקת אולטרה סאונד רפואית<ref></ref>.

המונח גם משמש במחקר הבין־תחומי בתחומי המוזיקה האלקטרונית ומוזיקה ממוחשבת, שם הוא מתאר מחקר המשלב אקוסטיקה, אלקטרוניקה, קומפוזיציה, פסיכואקוסטיקה וטכנולוגיה. מובן זה של המונח נקשר ל"מכון לסונולוגיה", אשר הוקם בשנת 1967 באוניברסיטת אוטרכט, על ידי גוטפריד מיכאל קואניג, מלחין בן זמננו וחלוץ מתחום המוזיקה האלקטרו-אקוסטית. המכון עבר בשנת 1986 לקונסרבטוריון של האג. המונח אומץ במוסדות נוספים כמתאר את חקר המוזיקה האלקטרונית<ref></ref>.

כיום המונח נפוץ פחות בתחום הרפואה ונפוץ יותר בקרב מוזיקאים אקספרמנטליים וחובבי טכנולוגיה.

==קישורים חיצוניים==

== הערות שוליים ==

קטגוריה:קול
קטגוריה:מוזיקה אלקטרונית
קיוויאק

קיוויאק הוא מאכל אינואיטי מסורתי, הנאכל בחודשי החורף בגרינלנד במהלך חגיגות או אירועים רבי משתתפים (כגון חתונות). כיום מקובל לאכול מאכל זה בארוחת חג המולד בגרינלנד.

תהלך הכנת הקיוויאק כולל דחיסת עופות ים ממשפחת האלקיים לתוך עור כלב ים ותסיסת הבשר בתהליך אל-אווירני מבוקר טמפרטורה. עופות רבים נדרשים על מנת למלא את עור כלב הים, ולעיתים אף נדרשים כ-500 אלקיימים. העופות מוכנסים לכלב הים כשהם שלמים, עם הנוצות, המקורים וכלל האיברים הפנימיים. לאחר מכן נתפר העור, הפתח מצופה שומן ונלחץ מתחת אבן גדולה כדי למנוע חדירת אוויר. העופות מרקיבים ותוססים במשך מספר חודשים.

==קישורים חיצוניים==
* [http://foodlorists.blogspot.com/2008/12/kiviak.html תיאור המאכל] באתר foodlorists
* [http://www.guardian.co.uk/tv-and-radio/2011/jan/27/tv-review-human-planet תיאור המאכל] באתר עיתון הגארדיאן

קטגוריה:המטבח האינואיטי
קטגוריה:המטבח הגרינלנדי
קטגוריה:מאכלי חג המולד
קטגוריה:מאכלים לאומיים
קארי סנודגרס

קרוליין "קארי" סנודגרס (באנגלית: Caroline "Carrie" Snodgress; 27 באוקטובר 1945 - 1 באפריל 2004) הייתה שחקנית אמריקאית זוכת שני פרסי גלובוס הזהב ומועמדת פרס אוסקר לשחקנית הטובה ביותר על תפקידה בסרט "יומנה של עקרת בית עצבנית".

== ביוגרפיה ==
סנודגרס נולדה בפארק ריידג', שיקגו ולמדה ב"אוניברסיטת צפון אילינוי".
למדה משחק ב"תיאטרון גודמן" העירוני, לאחר שהתחילה את דרכה בטלוויזיה עשתה את הופעת הבכורה שלה בתפקיד ניצבת בסרט "אדם בעקבות גורלו".
את הופעתה הראשונה בקולנוע למעשה ערכה בדרמה "יומנה של עקרת בית עצבנית" לצידו של פרנק לנגלה, בסרט שיחקה את עקרת הבית המתוסכלת טינה באסלר וזכתה בשני פרסי גלובוס הזהב לשחקנית הטובה ביותר בסרט מוזיקלי/קומי ובפרס השחקנית החדשה הטובה ביותר.
את פרס אוסקר לשחקנית הטובה ביותר לו הייתה מועמדת הפסידה לגלנדה ג'קסון.
לאחר ההצלחה לה זכתה החליטה סנודגרס לעזוב את תחום המשחק ולחיות עם המוזיקאי ניל יאנג ועם בנם שנולד עם שיתוק מוחין.
יאנג הקדיש לסנודגרס שניים משיריו, הם נפרדו ב-1975.
ניהלה לאחר מכן מערכת יחסים עם המוזיקאי ג'ק ניטשה, סנודגרס הגישה כנגד ניטשה כתב אישום בגין פגיעה פיזית ואיום על חייה.
הוא נידון לאחר התביעה לשלוש שנות מאסר על תנאי.

סנודגרס הייתה הבחירה הראשונה לתפקיד אדריאן בסרט "רוקי" אך בעקבות מחלוקת על שכרה היא החליטה לוותר.
חזרה לשחק לאחר תקופת היעדרות של שמונה שנים בסרטו של בריאן דה פלמה "זעם" בו גילמה את הסטר חברתו של פיטר סנזה (קירק דאגלס).
הופיעה תחת בימויו ולצידו של קלינט איסטווד במערבון "הנוקם".
שיחקה בדרמה "שמיים כחולים" בתור ורה אשתו של מפקד הבסיס וינס ג'ונסון.
התפרסמה בפעם האחרונה בסרטים "משולש פראי ו"ערפדי המדבר".

סנודגרס נפטרה ב-2004 בגיל 58 במרכז הרפואי של אוניברסיטת קליפורניה בלוס אנג'לס לאחר כשל בכבד וליבה, הכשל אירע בעת שהייתה אמורה לעבור השתלת כבד.

== פילמוגרפיה נבחרת ==
* אדם בעקבות גורלו (1969)
* יומנה של עקרת בית עצבנית (1970)
* ארנב, רוץ (1973)
* הזעם (1978)
* לילה בגן עדן (1983)
* הנוקם (1985)
* חוקי מרפי (1986)
* על המסלול (1991)
* הבלדה של ג'ו הקטן (1993)
* 8 שניות (1994)
* שמיים כחולים (1994)
* שחור על לבן (1995)
*כל מה שהיא אי פעם רצתה (1996) - סרט טלוויזיה 
* משולש פראי (1998)
* באור הירח (2000)
* ערפדי המדבר (2001)

== קישורים חיצוניים ==

* 

 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גלובוס הזהב: קולנוע: כוכבת השנה
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
קלאונאים

[[קלאו צהוב-ראש]]
טוקוסים אדומי מקור]]
[[קלאו אדום פנים]]
הַקָּלָאוֹנִיִּים (שם מדעי: Bucerotiformes) היא סדרה במחלקת העופות הכוללת בתוכה עופות גדולים, בעלי מקור גדול וחלול, רגליים חזקות והרגלי קינון ייחודיים. ישנן שתי משפחות בסדרת הקלאונאים. תכונה המאפיינת את הקלאונאים היא שיש להם קסדה מעל ראשם ומקורם, בצורת אליפסה לרוב. הקסדה חזקה מאוד, אך קלה מפני שהיא חלולה, בדומה למקורם של הטוקניים.
הקלאונאים נמצאים ביערות של אסיה ואפריקה.

הקלאונאים חיים לרוב ביערות גשם טרופיים. הקלאונאים בדרך כלל פעילים בחופה של יער הגשם, שם הם מוצאים את מזונם ובונים קן. באפריקה, מתוך 24 מינים, המינים שמתקיימים בסביבות הצחיחות האלה מנויים כ-13 מינים, בעוד שכל השאר נמצאים ביערות.

== התנהגות ==
הקלאונאים ניזונים בעיקר מתאנים, מפיקוסים, מפירות ומחרקים, אך לעיתים גם מדו-חיים ומשלשולים. המקור שלהם ארוך מאוד ולשונם קצרה, ולכן הם מטילים את הראש אחורה וכך בולעים את פירות הפיקוס והתאנים. הקלאונאים מחפשים את המזון בעיקר בצמרות העצים, שם הם מתגודדים בקבוצות אכילה גדולות, אך יש שמחפשים את המזון על האדמה, למשל קלאו הקרקע הצפוני.

כל מיני הקלאו מקננים לפי אותו דפוס קינון ייחודי להם: הנקבה בוחרת לעצמה חור בעץ לקנן בו ומתיישבת בו. למרות מקורם הגדול, הקלאונאים אינם מסוגלים לחפור בעצים משום שמקורם וקסדתם חלולים. אחרי שהנקבה מצאה מקום לקינון, היא כולאת את עצמה, בעזרת הזכר שמביא לה חומרי גלם (לשלשת ושאריות מזון) עד שהחור בעץ נאטם לגמרי מלבד חור קטן שמיועד להעברת אוכל ולהוצאת לשלשת. אטימת החור מיועדת כדי למנוע כניסת פולשים כגון נחשים לקן, כך שהנקבה לא יכולה לצאת והטורפים לא יכולים להיכנס. אחרי שהגוזלים גדלים, הנקבה והם פורצים את הקן בעזרתו של הזכר, והגוזלים כולאים את עצמם, כמו אמם לפניהם. כעת הזכר והנקבה מביאים להם אוכל, ובבוא העת יפרצו שניהם את החור ויעופו לדרכם.

המין הגדול ביותר הוא קלאו אדום פנים (Bucorvus leadbeateri) שיכול לשקול עד 6.2 ק"ג. הקטן ביותר הוא טוקוס שחור ננסי (Tockus hartlaubi) ששוקל עד 102 גרם.

== מיון==

<big>משפחה: קלאויים</big>
*סוג: קלאו קרקע (Bucorvus) - בו 2 מינים

<big>משפחה: קלאוניים</big>
*סוג: טוקוס (Tockus) - בו 17 מינים
*סוג: Horizocerus - בו 2 מינים
*סוג ומין יחיד: קלאו לבן-כתר (Berenicornis comatus)
*סוג: קלאו הקרן (Bycanistes) - בו 5 מינים
*סוג: Ceratogymna - בו 2 מינים
*סוג: קלאו גדול (Buceros) - בו 3 מינים
*סוג ומין יחיד קלאו חום-ציצית (Rhinoplax vigil)
*סוג: Anorrhinus - בו 3 מינים
* סוג: קלאו אפור (Ocyceros) - בו 3 מינים
*סוג: קלאו כהה (Anthracoceros) - בו 5 מינים
*סוג ומין יחיד: קלאו אדום-צוואר (Aceros nipalensis)
*סוג: קלאו צבוע (Rhabdotorrhinus) - בו 4 מינים
*סוג: קלאו טריקטיקי (Penelopides) - בו 5 מינים
*סוג: Rhyticeros - בו 6 מינים

==לקריאה נוספת==
* דייוויד אטנבורו, חיי הציפורים, מודן, 2003
* אלסטר פותרגיל, עולם מופלא, כנרת, 2007

==קישורים חיצוניים==

* אייבי ארז ונדב לוי, [https://web.archive.org/web/20100328025052/http://www.masa.co.il/article/545/קלאו-אדום-הפנים%3A-העוף-המוזר-בעל-קרני-הפר/ מידע על קלאויי קרקע], מסע אחר

==הערות שוליים==

*
קטגוריה:בעלי חיים שתוארו ב-1888
קטגוריה:טקסונים שתוארו בידי מקס פורברינגר
לשכת החקירות הלאומית (פינלנד)

סמל המשטרה הלאומית של פינלנד, סוכנות האם של לשכת החקירות הלאומית
לשכת החקירות הלאומית של פינלנד (Keskusrikospoliisi, Centralkriminalpolisen) הוא גוף חקירות של המשטרה הלאומית בפינלנד, שמטהו בעיר ונטה, צפונית להלסינקי. הוקם ב-1955.

התרגום המילולי של שם הארגון באופן רשמי הוא, משטרת הפלילים המרכזית. הארגון אחראי למלחמה בפשע המאורגן הבינלאומי ואחראי על המעבדה הלאומית לזיהוי פלילי של פינלנד. הארגון כפוף למשרד הפנים הפיני.

לשכת החקירות הלאומית אחראית על המכס, ועוסקת במגוון תפקידי לוחמה בפשיעה כמו:
* איסוף מודיעין פיננסי למאבק בהלבנות הון
* שירותי ניתוח ואיסוף מודיעין פלילי
* ביצוע מעקבים ואיסוף מודיעין טכנולוגי

==ראו גם==
* SUPO

==קישורים חיצוניים==
* 

קטגוריה:פינלנד: צבא וביטחון
Supo

Supo (בפינית: Suojelupoliisi) היא משטרת הביטחון של פינלנד. זוהי יחידת סמך של משטרת פינלנד האחראית לביטחון פנים, כמו גם ביטחון האינטרסים של פינלנד מחוץ למדינה. זהו השירות החשאי העיקרי של פינלנד ואחת מסוכנויות הביון של המדינה.

בשנים 2007–2011 בראש המשטרה עמד אילקה סאלמי. החל מה-15 באפריל 2011 עומד בראש הארגון אנטי פלטארי.

הארגון עוסק במלחמה בטרור, מודיעין ואבטחת אישים. בארגון מועסקים 220 שוטרים מאומנים היטב.

הארגון הוקם ב-1949 כיורש למשטרת המדינה (Valpo, Valtiollinen poliisi) שהוקמה ב-1937 כיורשת למשטרת הבילוש המרכזית (Etsivä keskuspoliisi), שהוקמה זמן קצר לאחר קבלת העצמאות הפינית, ב-1919.

חוקרי משטרת הביטחון היו מעורבים בחקירת פיגוע הדקירה בטורקו בשנת 2017, שהיה פיגוע הטרור הראשון בתולדות פינלנד מאז 1945. 

== ראשי משטרת הביטחון ==
*אאטו וירטה 1949
*ארמס אלהווה 1949–1972
*ארבו פנטי 1972–1978
*ספו טייטינן 1978–1990
*אארו קקומאקי 1990–1996
*ספו נבאלה 1996–2007
*אירה סאלמי 2007–2011
*אנטי פלטארי 2011–מכהן

== קישורים חיצוניים ==

* 

 

קטגוריה:פינלנד: צבא וביטחון
קטגוריה:ארגוני אכיפת חוק
קטגוריה:ארגונים משטרתיים 
קטגוריה:ארגוני ביון
לוטפיסק

לוטפיק (בשמאל ה[[צלחת) מוגש לצד תפוחי אדמה, מחית אפונה ובייקון במסעדה נורווגית.]]
שוק בנורווגיה]]
לוטפיסק (בנורווגית: Lutefisk; בשוודית: Lutfisk) הוא מאכל מהמטבח הנורווגי, השוודי והפיני העשוי מדג מומלח ומיובש וממי בורית.

לרוב המאכל מיוצר מדג בקלה. הדגים מושרים במים קרים למשך 5–6 ימים (המים מוחלפים מדי יום), לאחר מכן מושרה הדג בתמיסה המורכבת ממים קרים וממי בורית למשך יומיים נוספים. בסיום התהליך הדגים מתנפחים ומרקמם הופך למקפא, וכן הם הופכים לבסיס בעל ערך הגבה של 11–12. לאחר מכן משרים את הדג למשך שישה ימים נוספים במים על מנת להפחית את הבסיסיות של המאכל. בתום התהליך מבשלים את הדגים. בפינלנד משתמשים בתמיסה המכילה אפר עצי תרזה, וזאת בשל הכמות הגבוהה של אשלגן פחמתי וזרחן פחמתי באפר זה מחד, והבסיסיות הנמוכה יותר מאשר זו של מי הבורית מאידך. השריה ארוכה מידי בתמיסה הבסיסית עשויה לגרום לסבוניזציה של השומן בדגים.

הדגים מבושלים במשך זמן קצר. בחלק משיטות הבישול מכוסים הדגים במלח זמן קצר לפני הבישול, וזה מוסר מהדגים טרם הבישול; הליך זה יוצר מרקם קשיח יותר בשל הוצאת הנוזלים מהדגים. הבישול מבוצע בסיר מכוסה, כשהדג מאודה במשך כ-20 דקות, או נאפה בתנור בחום של 225 מעלות במשך של כ-45 דקות.

המאכל פופולרי במדינות הנורדיות וכן בארצות הברית ובקנדה בקרב מהגרים ממדינות אלה, ונאכל לרוב בסמוך לחג המולד. המאכל מוגש כתוספת לצד בייקון, מחית אפונה, ותפוחי אדמה מבושלים או אפויים, וכן לצד רוטב לבן או חמאה מומסת.

מקורו של המאכל בימי הביניים, והוא עושה שימוש בדגים מיובשים – שהיו אמצעי השימור המרכזי של דגים בארצות הנורדיות (בשל מחירו הגבוה של המלח). המאכל נאכל בחג המולד כשריד למנהג הקתולי שלא לאכול מאכלי בשר בערב חג המולד. מאחר שבתקופה זו, בשל סערות בים, לא יצאו דייגים אל הים, מקור המזון העיקרי היה דגים מיובשים, שאותם היה צריך להשרות ולבשל. ההתייחסות ראשונה למאכל זה קיימת ברשומות שוודיות משנת 1540.

==קישורים חיצוניים==

* 
* [https://web.archive.org/web/20050404173231/http://www.surfminnesota.net/lutfisk.html ההיסטוריה של המאכל]
* [http://www.seattlepi.com/local/51040_lutefisk18.shtml כתבה על הפופולריות של המאכל בסיאטל שבארצות הברית]

קטגוריה:ערכים שבהם תבנית בריטניקה אינה מתאימה
קטגוריה:מאכלי חג המולד
קטגוריה:המטבח השוודי
קטגוריה:המטבח הנורווגי
קטגוריה:המטבח הפיני
קטגוריה:מאכלי דגים
אמיר פרלמן

אמיר פרלמן (נולד ב-1967) הוא מוזיקאי ומלחין ישראלי, מורה לצ׳י קונג וטאי צ׳י.

== חייו ==
אמיר פרלמן נולד בישראל והחל לנגן בגיטרה בגיל 15. בחלק מילדותו גדל אמיר בארצות הברית ובשנות העשרים לחייו בהולנד ובצרפת. החיים במדינות שונות חשפו אותו לסגנונות מגוונים ואף ניכר בלחניו.

עיקר עבודתו כיוצר בתחום מוזיקת העולם. ביצירתו הוא משלב בין סגנונות מגוונים ממזרח ומערב, ובין השפעותיו ניתן למנות סגנונות מוזיקליים כגון: מוזיקה הודית, ים תיכונית, כליזמר, ג'אז ומוזיקה קלאסית מערבית.

כלי הנגינה העיקריים עליהם הוא מנגן הם: גיטרה, בוזוקי ועוד.

בשנת 2007 הקים את ההרכב "אנסמבל שירה חדשה לירושלים".

ארבעת אלבומיו האחרונים יצאו בחברת התקליטים הישראלית "מגדה" מקבוצת האוזן השלישית.

כיוצר דוקומנטרי, סרטו "מעבר למילים", העוסק בניגון המקודש, זכה בפסטיבל עין יהודית בפרס סרט הטלוויזיה הטוב ביותר לשנת 2013.

בנוסף על היותו מוזיקאי ומלחין, אמיר מתמחה ברפואה אינטגרטיבית, צמחי מרפא ותזונה בהתאמה אישית.

כמורה לרפואה סינית אנרגטית ומייסד מדיקל צ׳י קונג ישראל, בית ספר להכשרת מדריכי צ׳י קונג ומורים לטאי צ׳יצ׳ואן, פרלמן מעביר קורסים להכשרת מדריכי צ׳י קונג רפואי, מטפלים בצ'י קונג רפואי ומורים לטאי צ׳י צ׳ואן יאנג סטייל. מדי שנה בחופשת הסמסטר בפברואר אמיר מעביר ריטריט ניי גונג בו ניתן ללמוד ולתרגל את המדיטציות העיקריות מעולם הצ'י קונג.

==דיסקוגרפיה==
* רוח מזרחית – אמיר פרלמן – 1999.
*שלווה – אמיר פרלמן עם דג'יוון גספריאן – 2000.
*שירה חדשה לירושלים – אמיר פרלמן – 2007.
*תפילות מעבר למילים – אמיר פרלמן ואנסמבל שירה חדשה לירושלים.

== קישורים חיצוניים==

 
* [https://www.youtube.com/channel/UC6nOS2t5eJ3j76q5Hfb5EJw ערוץ היוטיוב של אמיר פרלמן בתחום הצ'י קונג והטאי צ'י]
* [https://www.mqgisrael.com/ מדיקל צ'י קונג ישראל אתר המוקדש ללימודי צ'י קונג רפואי]
* [http://perelmantrade.com/ חברת אי בי אר צמחי מרפא EBR]
* [http://www.news1.co.il/Archive/0042-D-401605-00.html אמיר פרלמן בכתבה על צ'י קונג בNEWS1]
* [https://musaf-shabbat.com/2014/02/21/מצייר-את-הנפש-הילי-מויאל/#respond אמיר פרלמן בכתבה על הניגון המקודש בעקבות הסרט מעבר למילים]
* [http://www.baba-mail.co.il/content.aspx?emailid=45961 אמיר פרלמן בכתבה על צלילים מרפאים]
* [https://amirperelman.com/ אתר אישי של אמיר פרלמן כמוזיקאי]

== הערות שוליים ==

קטגוריה:מלחינים ישראלים
קטגוריה:ישראלים שנולדו ב-1967
בושינטנג

בושינטנג
בושינטנג (בקוריאנית: 보신탕; 補身湯) או מרק כלב הוא מרק מהמטבח הקוריאני המכיל בשר כלב כמרכיב עיקרי. מסורות קוריאניות מייחסות למרק יכולת להגברת כוח הגברא, וכן הגברת יופיין של נשים.

בשר הכלב מורתח, ומבושל עם בצל ירוק, כרישה, יינית חרוזה, פרילה, מחית פלפלים חריפים מותססת (고추장) ומחית שעועית (된장), וכן תבלינים כגון רוטב סויה.

== היסטוריה==
מאכל זה נאכל בקוריאה החל מהתקופה הפרה היסטורית. חפירות ארכאולוגיות גילו בהתיישבות נאוליתית במחוז צל'נגניונג (창녕) עצמות כלב אשר שימשו למאכל. ציור קיר שהתגלה במערך הקברים של גוגוריו (고구려 고분군) במחוז הוונגהאה (אתר מורשת עולמית של ארגון אונסקו) מתאר כלב שנשחט ותלוי במחסן לאכילה.
בשירו של המשורר ג'אונג האק יו (정학유; 丁學遊) משנת 1816 לערך, מתאר את אורח החיים של המשפחות החקלאיות בקוריאה, ומזכיר אישה המביאה להוריה במתנה מרק כלב, עוגת אורז ויין אורז.

המתכון הקדום ביותר למרק זה מופיע ב"דונגוק סשיגי" (동국세시기; 東國歲時記) ספרו של המלומד הקוריאני הונג סוק מו (홍석모) משנת 1849.

במהלך אולימפיאדת סיאול שנערכה בקוריאה בשנת 1988, אסרה ממשלת קוריאה על שיווק המרק, בעקבות לחץ בינלאומי של ארגוני זכויות בעלי חיים בגין היחס לכלבים ואכילתם; בעקבות האיסור גרסאות של המרק המכילות בשר בקר הפכו נפוצות בקוריאה, אולם מסעדות רבות המשיכו לשווק את המרק על אף האיסור.

==קישורים חיצוניים==

* 
* [http://news.bbc.co.uk/2/hi/asia-pacific/1651543.stm מחלוקת בין קוריאה הדרומית לבין פיפא בדבר היחס לכלבים], אתר חדשות ה-BBC, 12 בנובמבר 2001
* [https://web.archive.org/web/20110722132916/http://wolf.ok.ac.kr/~annyg/english/e5.htm מתכונים]
* [http://www.hansik.org/en/story/storyView.do?currentPage=8&notationId=205 ההיסטוריה של המרק]

קטגוריה:המטבח הקוריאני
קטגוריה:מרקים
קטגוריה:כלבים בתרבות

vi:Thịt chó
Dear Mama

Dear Mama הוא שיר של הראפר האמריקאי טופאק שאקור, והוא נכתב על ידי שאקור עצמו כשיר הלל לאמו, אפני שאקור. השיר יצא לאור בפברואר 1995 בתור הסינגל הראשון מתוך אלבום הסטודיו הרביעי של שאקור, Me Against the World. השיר נחשב על ידי מבקרים, אנשים ומעריצים רבים כאחד מהשירים המפורסמים ביותר של שאקור וכאחד משירי ההיפ הופ הגדולים ביותר בכל הזמנים. אתר About.com דירג את השיר במקום ה-4 ברשימת שירי ההיפ הופ הגדולים ביותר בכל הזמנים. ב-23 ביוני 2010 ספריית הקונגרס שימרה את Dear Mama ועוד 24 שירים נוספים ב"משרד ההקלטה הלאומי" על המשמעות התרבותית של השירים.

ב-Dear Mama יש סמפול מהשיר "Sadie" של להקת הספינרס משנת 1974, ומהשיר "In All My Wildest Dreams" של ג'ו סמפל משנת 1978.

== ביקורות והצלחה מסחרית ==
השיר הגיע לראש טבלת מצעדים רבים, ביניהם מצעד "שירי הראפ הלוהטים" של הבילבורד במשך חמישה שבועות, ומצעד "שירי ה-R&B/היפ הופ הלוהטים" במשך שבוע, והגיע בשיאו למקום ה-9 במצעד הבילבורד הוט 100. הסינגל הגיע למעמד פלטינה בארצות הברית ביוני 1995.

Dear Mama נחשה על ידי רבים כאחד מהשירים המרגשים והמוערכים ביותר של שאקור, והוא זכה לשבחים מאמנים רבים (ביניהם הראפר אמינם, שאמר כי זה השיר האהוב עליו), אפילו מאמנים רבים שאינם מעורבים בתחום ההיפ הופ. בשנת 1998 השיר הופיע באלבום הלהיטים הגדולים של שאקור, Greatest Hits. לשיר נעשו רמיקסים רבים, ביניהם רמיקס רשמי באלבום הסטודיו השישי לאחר מותו של שאקור, Pac's Life.

הראפר סנופ דוג אמר על השיר כי הוא מציג צד מופנם של טופאק, מה שהפך אותו לשונה מראפרים אחרים, כי הוא "נכנס לתוך השיר", משהו שראפרים אחרים לא היו מסוגלים לעשות. בקליפ לשיר הופיעה אמו של שאקור, אפני, כשהיא מדפדפת באלבום תמונות של טופאק בצעירותו. הקליפ מראה קטעי מאמרים הקשורים לפנתרים השחורים, בהתייחסו להיסטוריה שלה כחברה בארגון זה.

== היסטוריית מצעדים ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף 
| 200,000
|-
! ארצות הברית (RIAA)
| פלטינה ×3
| 3,000,000
|}

== קישורים חיצוניים ==

קטגוריה:שירי 1995
קטגוריה:שירי טופאק שאקור
קטגוריה:שירים באנגלית
קטגוריה:שירים על אמהות
קטגוריה:שירים עם נושאים פמיניסטיים
קטגוריה:בלדות משנות ה-1990
קטגוריה:שירי היפ הופ אמריקאיים
קטגוריה:סינגלים בהוצאת ג'ייב רקורדס
1933 בברית המועצות

1933 בברית המועצות הייתה שנה בה נחגגה השנה ה-16 למהפכת אוקטובר. 

== הנהגה ==
* ראש הממשלה - ויאצ'סלב מולוטוב 
* יושב ראש הוועד הפועל המרכזי - מיכאיל קלינין 

מעשית, יוסיף סטלין בתפקיד המזכיר הכללי של המפלגה הבולשביקית מרכז בידיו את השלטון במדינה.

== אירועים בולטים ==
מפת [[תעלת בלומורקנאל]]
הרעב ההמוני בברית המועצות, 1933. התחומים בהם ההשפעה של הרעב ההמוני היו הקשים ביותר מסומנים שחור.]]
* 1 בינואר – הסדרה בחוק של יום עבודה של 7 שעות.
* 12 בינואר – קבלת החלטה על טיהור המפלגה הקומוניסטית של ברית המועצות. כתוצאה מטיהור, מספר חברי המפלגה הוקטן מ-3.5 מיליון חברים בינואר 1933 ל-2.35 מיליון בינואר 1935.
* 19 בינואר – הקולחוזים חויבו לספק דגנים למדינה בהתאם להיקף ומחיר שנקבע מראש על ידי המדינה.
* 12 במרץ – מעצר במוסקבה של 6 אזרחי בריטניה ו-20 אזרחים סובייטים בהאשמה בריגול. תוך חודש החל משפט שהסתיים בגירוש 4 אזרחים אנגלים.
* 14 במרץ פרסום החלטה של הוועד המרכזי של המפלגה על האחריות של עובדי הממשלה על פעולות נגד קידום הכלכלה. תוך זמן קצר בכל משרדי הממשלה התגלו מתנגדי המדיניות הממשלתית שהואשמו בפעילות חתרנית. 
* 12 באפריל – תחילת משפט מהנדסים שנעצרו במרץ. התקיים עד ל-18 באפריל
* מאי – אוגוסט - פרשת נאזין. קבוצת מגורשים הושארה באי בודד ללא אמצעי מחייה. תוך מספר חודשים נפטרו כ-4000 אנשים.
* יוני – ביטול קומיסריון לענייני העבודה. תפקידיו הועברו לאיגודים המקצועיים שהפכו לחלק של הממסד הממשלתי.
* 1 ביוני – הקמת הצי הצפוני.
* 1 ביולי – תחילת ייצור במפעל לטרקטורים בצ'ליאבינסק.
* 7 ביולי – התאבדות של ראש המפלגה באוקראינה. טיהור מסיבי של ראשי המפלגה המקומיים.
* 15 ביולי – תחילת ייצור במפעל למכונות בסברדלובסק
* 2 באוגוסט – הפתיחה הרשמית של תעלת בלומורקנאל אשר נבנתה על ידי אסירי גולאג וחיברה לראשונה בין הים הלבן והים הבלטי בקרבת סנקט פטרבורג. חפירת התעלה עלתה בחייהם של למעלה מ-100,000 אסירי גולאג.
* 2 בספטמבר – חתימת הסכם ידידות עם איטליה.
* 15 בנובמבר – תחילת ייצור במפעל פלדה בזפוריז'יה.
* 15 בנובמבר – קבלת החלטה על הפסקת מכירת מוצגים של מוזיאונים שונים ללא אישור של ועדה מיוחדת.
* 16 בנובמבר – חידוש יחסים דיפלומטיים עם ארצות הברית.
* 25 בנובמבר – שיגור טיל רוסי ראשון.
* 12 בדצמבר – מקסים ליטבינוב וויאצ'סלב מולוטוב מזהירים על הסכנות במשטר החדש בגרמניה. הקפאת יחסים ושיתוף פעולה צבאי בין המדינות

=== תקופה בתולדות ברית המועצות ===
* במהלך השנים 1932–1933 התרחש רעב המוני באוקראינה (אשר זכה לכינוי "הולודומור") שבמהלכו מתו עד כ-7 מיליון אנשים.

== נולדו ==
* 3 בינואר – אולג מקארוב, קוסמונאוט סובייטי (נפטר ב-2003)
* 14 באפריל – בוריס סטרוגצקי, סופר סובייטי ממוצא יהודי (נפטר ב-2012)
* 12 במאי – אנדריי ווזנסנסקי, משורר סובייטי (נפטר ב-2010)
* 19 ביוני – ויקטור פצאייב, קוסמונאוט סובייטי (נפטר ב-1971)
* 9 ביולי – אלם קלימוב, במאי קולנוע סובייטי (נפטר ב-2003)
* 13 באוקטובר – מארק זכרוב, במאי קולנוע ותיאטרון סובייטי (נפטר ב-2019)
* 10 בספטמבר – יבגני כרונוב, קוסמונאוט סובייטי (נפטר בשנת 2000)
* 12 בספטמבר – טטיאנה דורונינה, שחקנית סובייטית

== נפטרו ==
[[ניקולאי יודניץ']]
* 28 במרץ – פרידריך צנדר, מדען טילים סובייטי ממוצא גרמני (נולד ב-1887)
* 7 ביולי – ניקולאי סקריפניק, מדינאי סובייטי ממוצא אוקראיני (נולד ב-1872)
* 5 באוקטובר – ניקולאי יודניץ', מצביא רוסי, מראשי הצבא הלבן (נולד ב-1862)
* 2 בנובמבר – אלכסנדר סיביריאקוב, סוחר ומגלה ארצות רוסי (נולד ב-1849)
* 26 בדצמבר – אנטולי לונצ'ארסקי, סופר ומדינאי סובייטי (נולד ב-1875)

== קישורים חיצוניים ==

*
כוכב המלקות

כוכב המלקות (באנגלית: Whipping Star) הוא רומן מדע בדיוני מאת פרנק הרברט, שיצא לאור בשנת 1970. הספר מהווה חלק בסדרת "יקום התבוניות המאוחדות" של הרברט.

== עלילה ==

עלילת הספר עוסקת בניסיונו של סוכן לשכת הפיגוע ג'ורי אקס מקי לפתור את התעלומה העומדת מאחורי תופעה של התקפי שיגעון תכופים התוקפים יצורים בעלי תודעה בכל רחבי היקום. מקי מגלה לתדהמתו כי כל היקום התבוני עומד בפני חורבן, העומד להתרחש עקב פעולה מכוונת של פושעים. מקי פותח במירוץ נואש נגד הזמן על מנת לעצור את הפושעים ולהציל את כל הגזעים התבוניים מכליה.

== דמויות ==
=== גזעים ===
קלבנים - הקלבנים הם למעשה הכוכבים אותם אנו רואים. לקלבנים אינטליגנציה והם המאפשרים את התנועה הבין-כוכבית, אך התקשורת איתם מסובכת מאוד.<br />
טפריסיוטים - חייזרים דמויי עץ המסוגלים לנהל תקשורת טלפתית על פני מרחבים לא מוגבלים.<br />
וריבים - חייזרים טורפים. חיים בשלשות בהן שני זכרים ונקבה שמתחלפות מדי פעם. הריגה של וריב מאלצת את כל הוריבים להרוג את הפוגע, אך הוריבים הם יצורים מאוד שקולים.<br />
פאן-ספקי - חייזרים היכולים לשנות את צורתם כך שידמו לכל גזע תבוני אחר.<br />
פלאנקי - יצורים דמויי צב בעלי אינטליגנציה נמוכה אך כח רב ונטיה לאלימות.

=== דמויות ראשיות ===
ג'ורי אקס מקי - גיבור הסדרה כולה, מקי הוא אדם, סוכן של לשכת החבלה או לשכת הפיגוע. משימתו היא לגלות את מקור ההתקפים ולאחר מכן לעצור את המשך תהליך החורבן.<br />
פאני מיי - קלבן, קורבן להתקפת פושעים. מותה הממשש ובא מאיים להביא קץ על מרבית בעלי התבונה.<br />
אליקינו פורוניאו - אדם, סוכן הלשכה על כוכב הלכת "לבביות", שם נוצר הקשר עם פאני מיי.<br />
מליס אבנת - אישה, עשירה מופלגת אך חולת נפש.<br />
נפוליאון בילדון - פאן ספקי, מנהל לשכת החבלה.<br />
כיאו - פאן ספקי עריק ומאהבה של אבנת.<br />
טולוק - וריב, מדען בלשכת החבלה.

== תרגום לעברית ==
הספר תורגם לעברית על ידי המתרגמת שלומית קדם, וראה אור בהוצאת רמדור - אורי שלגי, תל אביב, 1980.

==קישורים חיצוניים==
* 

קטגוריה:ספרי פרנק הרברט
קטגוריה:ספרי 1970
מיכל ליפסון

מיכל לִיפּסוֹן (Lipson; נולדה ב-1970) היא פיזיקאית ישראלית-אמריקאית המתמחה בננופוטוניקה ובאופטיקה של סיליקון. הייתה פרופסור חבר באוניברסיטת קורנל בבית הספר להנדסת חשמל ומחשבים וחברה במכון קבלי לננו-מדע בקורנל. היא נבחרה בשנת 2010 לעמיתת קרן מקארתור. בשנת 2014 עברה לאוניברסיטת קולומביה.

==השכלה==
מיכל ליפסון נולדה בחיפה. אביה, פרופ' ראובן עופר, היה חבר סגל בפקולטה לפיזיקה. ב-1978, עת היו מירב עופר ואחותה התאומה מירב עופר בנות שמונה, עברה המשפחה לברזיל.<ref></ref> אחרי שסיימה שתי שנות לימודים כתלמידה לתואר ראשון במכון לפיזיקה של אוניברסיטת סאו פאולו, קיבלה ליפסון תואר ראשון בפיזיקה מהטכניון ב-1992. היא המשיכה ללימודי הדוקטורט בטכניון, אותו קיבלה ב-1998, העבודה עסקה במצבים של מיקרו-מהודים אופטיים מוליכים למחצה בהנחית פרופ' אלישע כהן.<ref></ref> אחרי-כן שהתה שנתיים בפוסט-דוקטורט אצל פרופסור ליונל קימרלינג ב-MIT, שלאחריו קיבלה משרה באוניברסיטת קורנל ב-2001.

בשנת 2015 היא קיבלה תואר פרופסור באוניברסיטת קולומביה.

==מחקר==
ליפסון ידועה במיוחד בשל עבודתה על פיתוח התקני סיליקון אופטיים, במטרה להשתמש באור כתחליף למוליך חשמלי בשבבים. היא פרסמה את מאמרה הראשון בנושא ב-2004. מאמר חשוב נוסף שלה התפרסם ב-2006.

היא עובדת גם על פיתוח של "גלימת ההסוואה" האופטית, כלומר הסתרה של אובייקטים על ידי שליטה באור. 

ליפסון השתתפה בתוכנית פולברייט,
וזכתה בפרס לחוקר הצעיר מטעם הקרן הלאומית למדע (National Science Foundation) (NSF).

עבודתה התפרסמה ב-Nature, Nature Photonics וכתבי עת נוספים.

נבחרה לסגן נשיא אגודת אופטיקה (לשעבר האגודה לאופטיקה) ולנשיא האגודה ב-2023.<ref name=":0"></ref> החל מ-2014 ובמשך שנים רבות צוינה על ידי תומפסון-רויטרס במאיון העליון של החוקרים המצוטטים ביותר בתחום הפיזיקה.<ref name=":0" />

ליפסון פרסמה 45 פטנטים והשתתפה בכתיבת יותר מ-250 מאמרים מדעיים.<ref name=":0" />

==קישורים חיצוניים==
* 
* [http://lipson.ee.columbia.edu/ אתר קבוצת המחקר של ליפסון], כולל סרטונים על תחומי המחקר שלה (באנגלית)
* [https://www.youtube.com/watch?v=w1I8Jd6vug4 סרטון יוטיוב] בו היא מסבירה בקצרה על ישומי המחקר שלה (באנגלית)
* [https://lipson.ee.columbia.edu/people/michal-lipson אתר של מיכל ליפסון (באנגלית)]

==הערות שוליים==

קטגוריה:סגל אוניברסיטת קולומביה
קטגוריה:סגל אוניברסיטת קורנל
קטגוריה:עמיתות מקארתור
קטגוריה:עמיתי מקארתור
קטגוריה:פיזיקאיות יהודיות
קטגוריה:פיזיקאיות אמריקאיות
קטגוריה:פיזיקאים יהודים אמריקאים
קטגוריה:פיזיקאיות ישראליות
קטגוריה:נשים זוכות פרסים: מדע וטכנולוגיה
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:אמריקאים ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1970
קטגוריה:ישראלים שנולדו ב-1970
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
Black and Yellow

Black and Yellow הוא שיר של הראפר האמריקאי ויז קאליפה. הוא יצא לאור בספטמבר 2010 בתור הסינגל המוביל מאלבומו השלישי של קאליפה ואלבום הסטודיו הראשון שלו, "Rolling Papers". השיר יצא בתקליטור סינגל לרגל "יום חנות התקליטים" שחל ביום יציאתו בארצות הברית. השיר זכה להצלחה עצומה כשהגיע בשיאו למקום הראשון במצעד הבילבורד הוט 100 והפך לסינגל הראשון של קאליפה שזוכה למעמד זה. ב-2 באוקטובר 2010 השיר הגיע בפעם הראשונה למצעד הבילבורד הוט 100 במקום ה-100, לאחר שבוע השיר נשר מהמצעד וב-30 באוקטובר חזר למצעד למקום 64. בשבוע ה-18 של הסינגל במצעד, הסינגל הגיע למקום הראשון ב-19 בפברואר 2011, לאחר שמכר מעל ל-198,000 עותקים בשבוע זה. עד היום, Black and Yellow עבר 3,000,000 הורדות דיגיטליות חוקיות ברחבי ארצות הברית.

כותרת השיר היא התייחסות לצבעיה של העיר פיטסבורג, ולמועדוני הספורט בעיר, אשר חולקים את צבעים אלה. השיר בולט במספר הרמיקסים וה"רימייקס" הרשמיים הגבוה שיש לו, בעיקר כמחווה לקבוצות ספורט אמריקאיות שונות, אף על פי שחלק מהרמיקסים נוצרו על ידי צוותים שאינם מארצות הברית. הקליפ לשיר צולם בפיטסבורג ומציג מאפיינים של העיר, כולל את ה-U.S. Steel Tower, מלון ה-BNY וה-PPG Place. לשיר יצא רמיקס רשמי עם הראפר סנופ דוג, זמר ההיפ הופ טי פיין והראפר Juicy J.

== היסטוריית מצעדים ==
{| class="wikitable"
|-
! מצעד סינגלים !! דירוג שיא
|-
| אוסטרליה || #9
|-
| בלגיה (פלנדריה) || #2
|-
| בלגיה (ולוניה) || #46
|-
| קנדה || #7
|-
| צ'כיה || #35
|-
| דנמרק || #12
|-
| הולנד || #44
|-
| פינלנד || #2
|-
| צרפת || #38
|-
| סלובקיה || #26
|-
| אירלנד || #14
|-
| ניו זילנד || #21
|-
| שוודיה || #28
|-
| שווייץ || #45
|-
| מצעד הסינגלים הבריטי || #5
|-
| Billboard Hot 100 (ארצות הברית) || #1
|-
| בילבורד "שירי ה-R&B/היפ הופ" (ארצות הברית) || #6
|-
| בילבורד "שירי הפופ" (ארצות הברית) || #18
|-
| בילבורד "שירי הראפ" || #1
|}

== קישורים חיצוניים ==

קטגוריה:שירי 2010
קטגוריה:סינגלים מ-2010
קטגוריה:שירי ויז קאליפה
קטגוריה:פיטסבורג: ספורט
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ויז קאליפה
קטגוריה:שירים שהופקו על ידי סטארגייט
קטגוריה:שירים על מכוניות
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון במצעד הבילבורד הוט 100
כשל נטורליסטי

כשל נטורליסטי הוא מונח שנטבע על ידי הפילוסוף ג. א. מור בספרו "פרינקיפיה אתיקה" (עקרונות האתיקה) משנת 1903. המונח מתייחס לכשל הטמון בהגדרת המונח "טוב" באמצעות התכונות שלו. לעיתים קרובות מבולבל המושג "כשל נטורליסטי" עם מושג דומה – "בעיית הראוי-מצוי".

==פירוט==
מור טוען שכל העוסקים באתיקה במשך השנים הגדירו את המושג "טוב" באמצעות תכונות שאפיינו, לדעתם, מעשים טובים. ההדוניסטים אמרו שמעשים הם טובים רק אם הם מעשים הגורמים הנאה, אלטרואיסטים אמרו שמעשים טובים הם מעשים של עזרה לאחר, וכו'. אולם גישות אלו מכילות, על פי מור, כשל נטורליסטי, כי הן מנסות להגדיר מושג באמצעות התכונות שלו, וכך מערבבות בין סיבה לתוצאה. המעשה הוא לא מעשה טוב משום שהוא גורם הנאה, אלא גורם הנאה משום שהוא מעשה טוב.

הטעות דומה, על פי מור, לניסיון להגדיר את הצבע צהוב בתור "הצבע של חלמון הביצה" או בתור "צבע של אור בעל אורך גל בין 565 ננומטר ל-590 ננומטר". הגדרת הצבע "צהוב", כמו הגדרת המושג "טוב", אינה אפשרית על ידי תכונותיו – אמנם חלמון הוא צהוב, ואמנם כל קרן אור בעלת אורך גל מסוים תהיה צהובה, אבל אלו לא ההגדרות הנכונות ל"צבע" צהוב, משום שהצבע הוא החוויה של הצופה ולא חלק מהאובייקט שאנו רואים. בדומה, את "הטוב" מגדיר כל אחד על ידי מה שמור מכנה "אינטואיציה מוסרית".

מור מבדיל, בהקשר זה, בין "תכונות פשוטות", כמו טיב, צבע וכדומה, המוגדרות על ידי אינטואיציה, לבין "תכונות מסובכות" המוגדרות על ידי תכונות פשוטות אחרות. "עזרה לאחר" למשל, היא מושג מסובך, ולכן צריך להגדיר אותה באמצעות המושג "טוב", ולא להפך.

==שימושים נוספים==
עם השנים המונח "כשל נטורליסטי" עורבב עם מושגים דומים אחרים, וכיום הוא מתייחס לעיתים לדברים אחרים. שני השימושים הבולטים ביותר הם:
*בעיית הראוי-מצוי – הגדרת והצדקת הרצוי על פני המצוי. למשל המשפט "כולם חוצים באדום, ולכן זה בסדר".
*פנייה אל הטבע – קביעה שמעשים הם בסדר משום שהם טבעיים. למשל המשפט "צמחונות אינה מוסרית יותר מאשר אכילת בשר, משום שבטבע חיות אוכלות זו את זו."

ברנארד ויליאמס הסביר את הבלבול שנוצר באמצעות ביקורת על מור. לטענתו הכינוי "כשל נטורליסטי" הוא כינוי שגוי, והכשל הנטורליסטי אינו כשל לוגי וגם אין לו קשר לנטורליזם.

==קישורים חיצוניים==
* 

==הערות שוליים==

נטורליסטי, כשל
סמואל ג'ונס

סמואל ג'ונס (אנגלית: Samuel Jones; 17 בדצמבר 1819 – 31 ביולי 1887) היה מייג'ור גנרל בצבא הקונפדרציה בזמן מלחמת האזרחים האמריקנית.

== ראשית חייו ==
ג'ונס נולד ב-17 בדצמבר 1819 באחוזת המטעים המשפחתית Woodfield במחוז פוואטאן שבוירג'יניה. אביו, סמואל ג'ונס, היה אחינו של המושל וירג'יניה ויליאם גילס.

== שירותו בצבא ארצות הברית ==
ג'ונס נשלח לווסט פויינט כצוער מטעם מדינת וירג'יניה בשנת 1837 וסיים את לימודיו בשנת 1841. הוא קיבל דרגת כבוד של לויטננט מדרגה שנייה, הוצב ברגימנט הארטילריה השני ונשלח לגבול מיין בעקבות סכסוך הגבול עם קנדה. הוא הוצב בווסט פוינט בין השנים 1846 – 1851 כעוזר הוראה למתמטיקה, ארטילריה וטקטיקות רגלים. לאחר מכן הוצב כעוזר הפרקליט הצבאי בוושינגטון די. סי. ונשאר בתפקידו עד להתפטרותו מהצבא בעקבות פרישת וירג'יניה מהברית ב-27 באפריל 1861.

== שירותו בצבא הקונפדרציה ==
ב-1 במאי 1861 הצטרף ג'ונס לצבא מדינת וירג'יניה בדרגת מייג'ור והוצב בכוחות הארטילריה, ובהמשך הצטרף לצבא הזמני כאחראי על תחום הארטילריה וקודם לדרגת קולונל. ב-2 ביולי 1861 מונה ג'ונס למפקד כוחות ארטילריה של ארמיית צפון וירג'יניה. ג'ונס שירת במטהו של בריגדיר גנרל בורגארד בקרב בול ראן הראשון, קודם לדרגת בריגדיר גנרל ב-22 ביולי 1861 וקיבל תחת פיקודו את הבריגדה של גנרל בארטו אשר נהרג בשדות הקרב במנאסס. כמפקד בריגדה היו תחת פיקודו הרגימנטים ה-7, ה-8, ה-9 וה-11 מג'ורג'יה, ה-4 מקנטקי וכוחות ארטילריה.

ב-22 בינואר 1862 מונה ג'ונס לתפקיד מפקד מחלקת קרוליינה הדרומית, ג'ורג'יה ופלורידה של הצבא, קודם לדרגת מייג'ור גנרל ב-10 במאי 1862 ונשלח לסייע למפקד מחלקת טנסי. בין אפריל לאוקטובר 1864 חזר גונס למחלקת קרוליינה הדרומית, ג'ורג'יה ופלורידה כמפקדה, ומינואר עד מאי 1865 עת חולקה המלקה פיקד ג'ונס על מרחב פלורידה ודרום ג'ורג'יה. הוא החזיק בפיקוד על מרחבו עד הכניעה באפומטוקס.

==קישורים חיצוניים==

* 

קטגוריה:גנרלים במלחמת האזרחים האמריקנית
קטגוריה:אנשי צבא הקונפדרציה
קטגוריה:וירג'יניה: אישים
קטגוריה:מחברי ספרי עיון אמריקאים
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1819
קטגוריה:אמריקאים שנפטרו ב-1887
Power (שיר של קניה וסט)

Power (גם "POWER") הוא שיר של זמר ההיפ הופ האמריקאי קניה וסט, שיצא בתור הסינגל הראשון מתוך אלבום הסטודיו החמישי שלו, My Beautiful Dark Twisted Fantasy. בשיר מופיעים קולות נוספים וקטע של זמר מוזיקת הנשמה, דוולה. בשיר ישנו סמפול של הלהקה קינג קרימזון מתוך שירה, 21st Century Schizoid Man, סמפול מתוך השיר Afromerica של להקת הפאנק Continent Number 6, ומהשיר It's Your Thing של להקת הפאנק Cold Grits. השיר היה מועמד לפרס גראמי בקטגוריית "ביצוע שיר הראפ ליחיד הטוב ביותר" בטקס גראמי ה-53, אך הפסיד לשירו של הראפר אמינם, Not Afraid.

השיר קיבל כמה תארים במדינות שונות, ביניהם תואר הזהב בגרמניה.

== רקע ==
Power הוקלט בהוואי, וסט אמר כי השיר כולל אלמנטים משני סינגלים קודמים שלו, Amazing ו-Jesus Walks. השיר היה אמור להשתחרר כהורדה דיגיטלית בתחילת חודש יוני 2010, אך מסיבה לא ידועה הוא נדחה. ב-28 במאי גרסה לא גמורה של הסינגל הראשון מתוך האלבום הודלפה לאינטרנט. Power שוחרר ב-iTunes ב-30 ביוני 2010 להורדה דיגיטלית, אך עם עטיפה שונה שנוצרה גם היא על ידי הצייר ג'ורג' קונדו שצייר את עטיפת הסינגל העכשווית. קונדו צייר גם את העטיפה לאלבומו של וסט, My Beautiful Dark Twisted Fantasy, ואת העטיפה האלטרנטיבית לסינגל השני של וסט מתוך האלבום, Runaway. השיר מכר בשבוע הראשון לצאתו מעל ל-6,000 הורדות דיגיטליות חוקיות בבריטניה כשהגיע למקום ה-36 במצעד המכירות במדינה. בארצות הברית הסינגל הופיע בבכורה שלו במקום ה-22 במצעד הבילבורד הוט 100, כך גם במצעד "שירי הראפ" של הבילבורד. לשיר יצא רמיקס רשמי באוגוסט 2010 שהופק על ידי סוויז ביטז ומתארח בו הראפר ג'יי זי, עם קולות רקע של סוויז ביטז. השיר קיבל לרוב ביקורות חיוביות, והמבקר ג'ון דולן ממגזין הרולינג סטון אמר כי הוא "הסינגל הטוב ביותר של וסט מאז Stronger".

== קליפ ==
הניו יורק טיימס הראה תצוגה מקדימה של הקליפ, שהופק על ידי יוצר הסרטים האיטלקי מרקו ברמבילה. עם כניסת הווידאו מופיע דיוקן ראשו של וסט בוהה במצלמה באינטנסיביות עם עיניים מוארות, כשהוא לובש שרשרת גדולה מזהב בצורה נמוכה, עם תליון גדול של הורוס. ככל שהמוזיקה ממשיכה המצלמה מתרחקת וחושפת את וסט עומד בסוף מסדרון של עמודים חומים, כשהוא מוקף בדמויות נשיות לבושות חלקית; חלק כרוע לפניו וחלק מהדמויות הפוכות, כששתיים מהן שופכות מים אשר זורמים למעלה. ארבע מהדמויות בעלות קרניים. חרב דמוקלס תלויה מעל ראשו של וסט, בזמן שדמויות שונות מופיעות כשהן מוכנות להכות בו עם להבים. הדמויות השונות בקליפ מוצגות בתנוחות דומות ל"מז'ור ארקנה" ו"מינור ארקנה", שבקלפי הטארוט של ז'אן בפטיסטה אלייט.

== היסטוריית מצעדים ==

== קישורים חיצוניים ==

* [http://www.youtube.com/watch?v=L53gjP-TtGE הקליפ לשיר] באתר יוטיוב.
* [https://web.archive.org/web/20101030072535/http://bidur.nana10.co.il/Article/?ArticleID=737708 ביקורת על השיר] באתר נענע10.

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שהופקו על ידי ג'ף באסקר
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:שירי היפ הופ אמריקאיים
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
אורנה ואלה

אורנה ואלה הייתה מסעדה תל אביבית.

==אודות המסעדה==
המסעדה הוקמה על ידי הסטודנטיות אלה שיין, יוצאת קיבוץ שלמדה פסיכולוגיה ופילוסופיה ואורנה אגמון שלמדה לימודים קוגניטיביים. הן נפגשו כשעבדו במסעדת "זליג" של חני פרבר בתל אביב. אורנה הייתה ברמנית ואלה מלצרית במסעדה. הן אפו את הקינוחים למסעדה ולמוסדות נוספים בהם "ביג מאמא" במשך שלוש שנים, עד ש"זליג" נסגר.

ב-1992 הקימו בית קפה ברחוב שינקין מספר 33, מקום בו שכנה קודם לכן חנות צעצועים, במהלך השנים בית הקפה התרחב בשטחו ובתפריטו והפך למסעדה. במקום סעדו אנשי בוהמה רבים. האוכל התבסס על מנות מסורתיות מחומרים טריים שעברו שדרוג. המנה המפורסמת הייתה לביבות בטטה ברוטב שמנת ועירית, מנות ידועות נוספות היו "סלט הכול" (ירקות ברוטב עשבי תיבול, גבינת פטה וקרוטונים); אורז בר ואורז בסמטי עם ירקות אפויים בתנור; עוף בקארי על אורז בסמטי; ניוקי ברוטב עגבניות; סלט מלפפונים ונתחי עוף; קבב טלה עם סלט קינואה.

בעבר פתחו אורנה ואלה את "מלכות הפלאפל", דוכן פלאפל שנכשל כלכלית ונסגר והיה המקום הראשון בתל אביב שהגיש פלאפל בצבעים.

אורנה ואלה שימשה כאחד משלושת האתרים המרכזיים שצולמו בסרט "הבועה" של איתן פוקס וגל אוחובסקי.

במסעדה היו 80 מקומות ישיבה ועבדו בה 55 אנשי צוות, כשהמלצרים היו גברים בלבד.
לאורנה ואלה קייטרינג אותו מנהלת יעל לב, שהייתה בעבר מנהלת המסעדה.

ב-2006 ראה אור ספר המתכונים של המסעדה פרי עטן של עינב ברמן (שפית המסעדה בעבר), אלה שיין, אורנה אגמון בהוצאת אחוזת בית; הספר היה רב-מכר.

ב-2010 פתחו שרית שלו ורונית אנגלנדר סניף של אורנה ואלה בכיכר דה שליט בסמוך לחוף ימה של הרצליה. הסניף נסגר לאחר שאורנה ואלה טענו להפרת הזיכיון של הסניף בהרצליה.

ב-12 באפריל 2018 נסגרה המסעדה לאחר 25 שנות פעילות. 

<gallery>
Sweet potato Pancakes.JPG|לביבות בטטה ברוטב שמנת ועירית
Fishballs.JPG|קציצות דגים
Orna veEla Tortellini.JPG|טורטליני
Deflour rhum chocolate cake and vanilla ice cream.JPG|עוגת שוקולד נטולת קמח וספוגה ברום עם גלידת וניל
</gallery>

==לקריאה נוספת==
* נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 382–383.

==קישורים חיצוניים==

* 
* אילן גור, [https://web.archive.org/web/20070716094704/http://www.chefs.co.il/Index.asp?ArticleID=572&CategoryID=125 מוסד: אורנה ואלה], גיליון 194 של על השולחן
* [http://www.text.org.il/index.php?book=0615021 אורנה ואלה ספר המתכונים] באתר "טקסט"
* אייל גרוס, [http://aeyalgross.com/blog/?p=24892 אוכל של בנות: על הפרדוקסים של אורנה ואלה], פורסם במגזין יין וגורמה, גיליון 101, אוקטובר 2006
* צבי טריגר, [http://zvitriger.wordpress.com/2006/05/03/%d7%98%d7%a2%d7%9e%d7%95-%d7%a9%d7%9c-%d7%94%d7%9c%d7%97%d7%9d-%d7%a9%d7%9c%d7%97-%d7%91%d7%9e%d7%95%d7%a8%d7%93-%d7%a2%d7%9e%d7%95%d7%93-%d7%94%d7%a9%d7%93%d7%a8%d7%94-%d7%a8%d7%98%d7%98-%d7%a9%d7%9c/ טעמו של הלחם שלח במורד עמוד השדרה רטט של געגועים – על ספר המתכונים של אורנה ואלה], 3 במאי 2006
* 
* 
* יעל רייף, [https://archive.today/20130618091138/http://www.mouse.co.il/CM.articles_item,1016,209,42842,.aspx ארוחת בוקר: אורנה ואלה], באתר עכבר העיר, 3 בדצמבר 2009
* 
* 
* 
* 
* 
* 
* 
* 
* 
* [https://www.chefstable.co.il/2136 המתכונים הכי טובים של אורנה ואלה] באתר [https://www.chefstable.co.il/ לבשל כמו שף]

== הערות שוליים ==

קטגוריה:תל אביב-יפו: בתי קפה ומסעדות
קטגוריה:לב העיר
קטגוריה:רחוב שינקין
אדיב שפרינצק

ד"ר אדיב שפרינצק (נולד ב-1938) הוא מדען ואיש מנהל ישראלי, מומחה בתחום איכות הסביבה.

==ביוגרפיה==
נולד בישראל לשלומית וליאיר שפרינצק. הוא בעל תואר שלישי בפיזיקה גרעינית ניסיונית ממכון ויצמן. לימד קבוצת מחקר באוניברסיטת פרדו בארצות הברית.

שפרינצק מילא תפקידים שונים בתעשייה ובניהול. בשנות ה-80 היה מנהל מחקר ופיתוח בחברת תדיראן. בין השנים 1990–1994 שימש סמנכ"ל החברה הממשלתית לשירותי איכות הסביבה. בתפקידו הקים וניהל את פעילות הדיגום והאנליזה של מזהמי אוויר, קרקע ומי תהום. בשנת 1994 התמנה למנהל חברת אקו-טק, המתמחה בביצוע מדידות של ריכוזי מזהמים בסביבה.

נשוי לרבקה שפרינצק, ואב לשלושה. מתגורר ברחובות.

קטגוריה:מדענים ישראלים
קטגוריה:מומחים לאיכות הסביבה
קטגוריה:מנהלים ישראלים
קטגוריה:אנשי היישוב ילידי הארץ
אדיב
קטגוריה:ישראלים שנולדו ב-1938
יקב שטרן

סדרת 2009 של יקב שטרן
יקב שטרן הוא יקב בוטיק ישראלי. היקב הוקם בשנת 2004 על ידי ג'וני שטרן ורן בגם בקיבוץ תובל השוכן בגליל העליון. היקב מייצר יינות מזני בורדו אדומים: קברנה סוביניון, מרלו, פטיט ורדו, קברנה פרנק וסירה. ג'וני שטרן, יינן היקב, עבר את הכשרתו המקצועית במכללת תל חי בקורס "מתמחה בייצור יין" וכמו כן מספרות מקצועית ומעבודה מעשית ביקב. היקב ייצר כ- 12,000 בקבוקים מבציר 2009 והתפוקה השנתית מתוכננת להתרחב ל-17,000 בקבוקים.

== כרמי היקב ==
היין המיוצר ביקב, מקורו מארבעה כרמים שונים, שהעיקרים מביניהם:
* כרם קדמת צבי - כרם זה, הנטוע במרכז רמת הגולן, בעל תנאי גידול אידיאליים לענבי סירה, קברנה סובניון ומרלו.
* כרם רמות נפתלי - ממוקם בגליל העליון. תנאי האזור מאפשרים גידול איכותי של ענבי קברנה סובניון, פטיט ורדו, וקברנה פרנק.

== קישורים חיצוניים ==

* דניאל רוגוב, [http://www.wineloverspage.com/forum/village/viewtopic.php?f=29&t=38648 יקב שטרן בציר 2009], 15 באפריל 2011
שטרן
קטגוריה:התעשייה הקיבוצית
קטגוריה:תובל
בצלאל ישעיה ברנשטיין

רבי בצלאל ישעיה ברנשטיין (כונה: ר' בצלאל דיין; נפטר ב-כ' בתמוז תרע"ז, 1917) היה דיין בבד"ץ כוללות החסידים בירושלים.

== תולדותיו ==
נולד בירושלים לרבי בנימין יהודה לייב ברנשטיין, ראש ישיבת חיי עולם, ולברכה עלקא בת רבי יצחק דוד בידרמן בנו של רבי משה בידרמן מלעלוב. למד אצל אביו, סבו ואח סבו, האדמו"ר רבי אלעזר מנדל בידרמן מלעלוב.

בגיל שלוש עשרה נישא לביילה בת רבי ירוחם טייטלבוים מטורנא, נכדו של רבי אריה לייב ליפשיץ מווישניצא, מחבר הספר "אריה דבי עילאי".

בדצמבר 1910, בעקבות פטירתו של הרב יוסף יהודה שטרזברג הוא מונה להיות חבר בבד"ץ כוללות החסידים בירושלים. כדיין בבית הדין הוא היה מעורב בכל הפרשות שהסעירו את ירושלים באותה תקופה. הוא חתום על המודעות האוסרות על שליחת ילדים לבתי ספר, על המודעות נגד נשף מסכות לפורים ועל מודעות שחשפו רמאויות בגיוס כספים. 

עמד בקשר עם רבי נפתלי חיים מדז'יקוב ורבי שלמה הלברשטאם מבאבוב. 

נפטר בכ' בתמוז תרע"ז ונטמן בהר הזיתים, ולו היו שני בנים ושלוש בנות.

== מתלמידיו ==
* רבי ירוחם פישל יהושע ברנשטיין (אחיינו, בן אחיו רבי משה ישראל)
* רבי גרשון לפידות, רבה של שכונת בית ישראל בירושלים

==הערות שוליים==

קטגוריה:אנשי היישוב הוותיק ילידי ארץ ישראל
קטגוריה:ירושלים: רבנים
קטגוריה:רבנים חסידים בארץ ישראל
קטגוריה:יהודים הקבורים בהר הזיתים: חלקות החסידים
קטגוריה:משפחת ברנשטיין (ירושלים)
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנפטרו ב-1917
מגדל מנרה קואלה לומפור

מגדל מנרה קואלה לומפור (במלאית: Menara Kuala Lumpur) הוא מגדל תקשורת המתנשא לגובה של 421 מטר, וממוקם בקואלה לומפור, מלזיה. בנייתו הסתיימה בשנת 1995.

== חשיבות המבנה ==
ראשית, בהיותו מגדל תקשורת בעל אנטנה המתנשאת לגובה של 421 מטר ומשמשת לשיפור איכות תקשורת ושידור באזור.
 כמו כן, גג המבנה העגול המרכזי מגיע ל-335 מטרים ואליו ניתן להגיע במדרגות או מעלית, כאשר במרכזו מסעדה מסתובבת המספקת נוף פנורמי של העיר, המהווה נקודת משיכה עבור תיירים.
וכן, המגדל מתפקד כנקודת תצפית ממנה ניתן לראות את הירח המסמן את תחילת חודש צום הרמדאן.
בנוסף למגדלי פטרונס, המגדל משמש כציון דרך לקואלה לומפור.

==בניית המגדל==
בניית המגדל החלה ב-4 באוקטובר 1991 בתהליך של 3 שלבים:
*השלב הראשון – כלל הרחבת יער הגשם הטרופי הבתולי האחרון שנותר בעיר – בוקיט נאנאס. וחפירת האדמה של אתר הבנייה. שלב שהושלם ב-15 באוגוסט 1992.
*ב-6 ביולי 1992 החל השלב השני עם הקמת מרתף המגדל מכ-50,000 מ"ר של בטון במשך 31 שעות, שלב שקבע שיא חדש בענף הבנייה המלזי. השלב הושלם ב-15 באפריל 1993.
*במאי 1994 החל השלב השלישי של בניית המגדל, בהקמת מוט המגדל וראשו ובניין התיירות. הבנייה הושלמה בזמן שיא.

בניין התיירות עוצב בסגנון המשקף את התרבות האיסלאמית במלזיה.
הלובי הראשי של הקומה השנייה עוטר בכיפות זכוכית הנוצצות כמו יהלומים.
מגדל מנרה קואלה לומפור נפתח רשמית ב-1 באוקטובר 1996.

==עובדות==
מגדל מנרה קואלה לומפור הוא המגדל השביעי בגובהו בעולם שמטרתו לשפר את איכות התקשורת ובהירות השידור.
המבנה מחולק לחמישה חלקים:
* הבסיס – בו שלוש קומות מרתפים לצורכי בטיחות, אחסנה ועבודות תחזוקה.
* מבנה התיירות – בו האדמיניסטרציה, חנויות מזכרות, ו-146 מטר של מרחוב עם בריכות מדורגות.
* מוט המגדל – הבנוי מ-22 קומות ו-4 מעליות ו-2,058 מדרגות.
* ראש המגדל – בו נקודת התצפית ומסעדה מסתובבת וכן תחנות שידור ותקשורת.
* האנטנה – בראש המגדל משמשת עבור שידור ותקשורת.
בשלב בניית המגדל הבונים בנו קיר שמטרתו להגן על עץ בן 100 שנים ולשם כך המגדל הוזז בעלות של 430,00 RM כדי למנוע את פגיעתו של העץ.
שבעת [[המגדלים הגבוהים בעולם]]

== ראו גם ==
* מגדלי פטרונס
* מגדל תקשורת

== קישורים חיצוניים ==

* 
* [http://www.googleearthhacks.com/dlfile13507/KL-Tower-(Menara-Kuala-Lumpur).htm תמונת תלת מימד של המגדל בגוגל Earth]

== הערות שוליים ==

קטגוריה:מגדלי תקשורת
קטגוריה:אסיה: מגדלים
קטגוריה:קואלה לומפור: גורדי שחקים
ניצחת איתי הכל

ניצחת איתי הכל הוא האלבום הרביעי של הזמר עמיר בניון שיצא לאור בשנת 2004. שיר הנושא, "ניצחת איתי הכל" זכה להצלחה גדולה במצעדי הפזמונים, הגיע למקום שני במצעד העשור של ערוץ 24 ואף זיכה את בניון בפרס אקו"ם. בנוסף, יצאו מהאלבום גם הסינגלים "שלום אישה" ו"ימים בהירים". לשיר "ניצחת איתי הכל" יצא קליפ בבימויו של ליאור מולכו.

==רשימת השירים==
# ניצחת איתי הכל
# הזמן שלי איתך
# ימים בהירים
# מכחול שבור
# לתפוס ענן
# שלום אשה
# אושר קטן
# מי בא אליך?
# התגלות הנפש
# אינסרף
# מודה אני לפניך

==קישורים חיצוניים==

==הערות שוליים==

קטגוריה:אלבומי עמיר בניון
קטגוריה:אלבומי חברת הליקון
קטגוריה:אלבומים בעברית
סטיבן כהן

סטיבן כהן (נולד ב-27 בפברואר 1986) הוא כדורגלן עבר צרפתי-ישראלי ששיחק בעמדת הקשר ההתקפי.

==ביוגרפיה==
כהן החל לשחק כדורגל במחלקת הנוער של הקבוצה הצרפתית מונפלייה. בשנת 2003 עלה לקבוצת הבוגרים ושיחק שם במשך שלוש שנים. בשנת 2006 עבר לקבוצה ראסינג דה פרול מהליגה השנייה בספרד ושם שיחק שנתיים וכבש 12 שערים. בסוף בשנת 2008 עבר לקבוצת סלמנקה מהליגה הספרדית השנייה, ובמדיה שיחק עונה אחת וכבש 6 שערים.

באוגוסט 2009 הגיע כהן לישראל, וחתם בעולה החדשה לליגת העל, הפועל רעננה. ב-12 בספטמבר ערך את הופעת הבכורה שלו בליגת העל, במשחק מול מכבי נתניה. כהן כבש 7 שערי ליגה בענה זו, אך לא הצליח לסייע לקבוצתו להישאר בליגת העל. לאחר שבסיום העונה ירדה הפועל רעננה לליגה הלאומית, חתם כהן בבית"ר ירושלים שם שיחק עד לתום עונת 2011/2012.

לקראת עונת חתם כהן בקבוצת ואסלנד-בוורן הבלגית, אך שוחרר ממנה כעבור חודש, מבלי שהופיע במדיה במשחק רשמי. ב-11 בדצמבר חזר לבית"ר ירושלים וחתם במדיה עד תום העונה.

לקראת עונת 2013/2014 חתם כהן בקבוצת הפועל עכו, ובמדיה ערך בעונה זו 27 הופעות וכבש שלושה שערים. בעונת 2014/2015 שיחק בהפועל חיפה, ולקראת סופה ביקש לעזוב את המועדון עקב פציעה, ולמעשה פרש ממשחק פעיל.

==קישורים חיצוניים==

== הערות שוליים ==

קטגוריה:יהודים צרפתים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:קשרי כדורגל ישראלים
קטגוריה:ספורטאים יהודים צרפתים
קטגוריה:כדורגלני מונפלייה
קטגוריה:כדורגלני ראסינג פרול
קטגוריה:כדורגלני סלמנקה
קטגוריה:כדורגלני הפועל רעננה
קטגוריה:כדורגלני בית"ר ירושלים
קטגוריה:כדורגלני הפועל עכו
קטגוריה:כדורגלני הפועל חיפה
קטגוריה:כדורגלני ואסלנד-בוורן
קטגוריה:מרסיי: כדורגלנים
קטגוריה:כדורגלנים ישראלים בבלגיה
קטגוריה:עולים בשנות ה-2000
קטגוריה:ישראלים שנולדו ב-1986
המלדיביים במשחקים האולימפיים

האיים המלדיביים משתתפת במשחקים האולימפיים ברציפות מאז אולימפיאדת סיאול (1988), ומעולם לא השתתפה באולימפיאדת חורף. השתתפותם של הספורטאים המלדיבים במשחקים הייתה סמלית בעיקרה, ואיש מהם לא זכה במדליה אולימפית.

==ראו גם==
* המלדיביים במשחקים האולימפיים לנוער

==קישורים חיצוניים==

* [http://www.nocmaldives.org/ אתר הוועד האולימפי של המלדיביים]

קטגוריה:מדינות במשחקים האולימפיים
קטגוריה:האיים המלדיביים: ספורט